**Tiszavasvári Város Önkormányzata**

**Képviselő-testületének**

**52/2020. (II.27.) Kt. számú**

**határozata**

**Belső ellenőri feladatok ellátásáról**

Tiszavasvári Város Önkormányzata Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 15. §(9) alapján az alábbi döntést hozza:

1. Elfogadja a határozat mellékletét képező belső ellenőri megbízási szerződést, és egyben dönt arról, hogy Tiszavasvári Város Önkormányzata a belső ellenőri feladatok ellátását a 2020-21. években külső, megbízási jogviszony keretében foglalkoztatott belső ellenőrrel biztosítja.
2. Felkéri a jegyzőt, hogy a határozatot továbbítsa az érintett intézmények vezetői részére, és egyben felhatalmazza a szerződés aláírására.

**Határidő:** 2020. március 1. **Felelős:** Dr. Kórik Zsuzsanna

jegyző

**Szőke Zoltán Dr. Kórik Zsuzsanna**

**polgármester jegyző**

1. melléklet a **„Belső ellenőri feladatok ellátásáról”** szóló52/2020. (II.27.) Kt. határozathoz

**Belső ellenőrzési megbízási szerződés**

Amely létrejött egyrészről a **Tiszavasvári Polgármesteri Hivatal** képviselője: (**Dr. Kórik Zsuzsanna** Jegyző), mint *Megbízó,*

másrészről **Graczka István** **ev.**(4465 Rakamaz, Kossuth u. 68. adószáma: 65044805-1-35, számlaszáma: 10402441-50505050-53501000 belső ellenőri regisztrációs száma: 5113474) belső ellenőrzést végző (továbbiakban **Megbízott**)

között az alábbi pontokban felsorolt feltételek szerint:

**1.) A szerződés tárgya:**

A *Megbízó a* jelen szerződés keretében megbízza a *Megbízottat* a Tiszavasvári Polgármesteri Hivatal, Önkormányzat és Intézményei (és Nemzetiségi Önkormányzata) vonatkozásában 2020-21. évekre a belső ellenőrzési feladatok ellátásával a költségvetési szervek belső ellenőrzéséről szóló 370/2011. (XII.31.) Korm. rendelet (továbbiakban Ber.) 15.§-ában, a 2011. évi CXCV. tv. Áht. 70.§ (1) bekezdésében, valamint a 2011. évi CLXXXIX. tv. Magyarország helyi önkormányzatairól 119. § (4) bekezdésében meghatározottak szerint. A *Megbízott* tevékenysége magában foglalja a *Megbízó* költségvetési szerveinek a Ber. 21. §-ában meghatározott ellenőrzéseit, valamint a Ber. 37.§-ában foglaltakat.

A Ber. 22. §-ában foglalt belső ellenőrzési vezetői feladatokat szintén a Megbízott látja el.

***A tevékenység részletes tartalma:***

* Belső ellenőrzési kézikönyv önkormányzati szintű elkészítése, folyamatos aktualizálása.
* A Ber. szerinti tervezési- stratégiai ellenőrzési terv és éves ellenőrzési tervek – tevékenységek biztosítása.
* Költségvetési évenként egy darab belső ellenőrzési vizsgálat lefolytatása a helyi önkormányzatot érintően, továbbá a felügyelt költségvetési szervenként további 1-1 darab belső ellenőrzési vizsgálat lefolytatása és jegyzőkönyvbe foglalása.
* Éves összefoglaló ellenőrzési jelentés elkészítése.

**2.)** *Megbízott* a Tiszavasvári Város Önkormányzat Képviselő-testülete által a 2011. évi CLXXXIX. Tv. (Önk.tv.) 119.§ (5) bekezdése szerint jóváhagyott ellenőrzési program (ellenőrzési terv) alapján végzi feladatát, az ellenőrzési tervben meghatározott nevesítés és ütemezés szerint. ***Az ellenőrzési programon (ellenőrzési terven) év közben a Felek közös megegyezéssel változtathatnak.***

**3.)** A *Megbízott* a szerződésben megállapított kötelezettségeket a tőle elvárható minőségben, megfelelő szakmai gondossággal legjobb tudása szerint köteles teljesíteni, a jelen szerződésben meghatározott módon és mértékben. Feladatát a vonatkozó jogszabályi előírások szerint köteles ellátni.

*Megbízott* a 2020-21. években végzendő belső ellenőri tevékenységéhez kapcsolódóan a 28/2011. (VIII.3. NGM rendelet alapján a belső ellenőrök részére kötelezővé tett regisztrációba vételi kötelezettségét teljesíti. Belső ellenőri regisztrációs száma: 5113474.

**4.)** *Megbízott* a vizsgálatok eredményeiről készült ***jelentését*** és a kapcsolódó iratokat, dokumentumokat a Ber. 22-28 §-ában meghatározott eljárási rend betartásával írásban adja át a *Megbízó* Jegyzőjének vagy helyettesítőjének.

**5.)** *Megbízott* ***teljes titoktartással tartozik*** az általa megismert adatok, tények információk tekintetében. A tevékenysége során tudomására jutott információkat a vonatkozó adatvédelmi jogszabályokban előírtaknak megfelelően kezeli, azok megfelelő védelméről folyamatosan gondoskodik.

*Megbízott* a tudomására jutott adatokat, információkat személyes (ideértve a Ptk. szerinti közvetlen hozzátartozókat) célokra, haszonszerzésre, a jogszabályi előírásokkal ellentétes módon, más intézmények, illetve személyek javára, illetve kárára az ellenőrzött szervezet, illetve a szervezet dolgozóinak érdekeit és a közérdeket sértő módon nem használhatja fel. A szerződő *Felek* elismerik, hogy minden, a titoktartási kötelezettség megszegésével okozott kárért felelősséggel tartoznak.

A titoktartás alól a *Megbízó* írásban felmentést adhat.

**6.)** *Megbízó* hozzájárul, hogy a Megbízott az ellenőrzési feladatok végrehajtása érdekében ***belső ellenőrzési asszisztenst foglalkoztathat***, akinek a tevékenységéért teljes felelősséggel tartozik, és akinek a titoktartási kötelezettségeire a szerződés 6. pontjában rögzítettek vonatkoznak.

**7.)** **Szerződő *Felek* *havi vizsgálati díjban állapodnak meg a következők szerint:***

***Havi bruttó 85.000-Ft díjtétel.***

**8.)** A Felek megállapodnak arról, hogy Tiszavasvári Város Önkormányzata (és Nemzetiségi Önkormányzata) Képviselő-testületei által elfogadott 2020-21. évi belső ellenőrzési tervben meghatározott feladatok közös megegyezéssel, a felmerülő igények szerint módosulhatnak, amit az ellenőrzési terven a felek átvezetnek év közben. Ezen év közi változtatás szerződés 7. pontjában meghatározott havi díj összegét nem érinti.

**9.)** Szerződő felek rögzítik, hogy a *Megbízó* a *Megbízottól* egyéb belső ellenőrzési feladatot ***(rendkívüli illetve célvizsgálatot) is megrendelhet,*** külön megállapodás nélkül a település 2020.-21. évre elfogadott belső ellenőrzési tervében meghatározott szabad kapacitás (napokban kifejezve) időterhére, amely a ***szerződés 7. pontjában megjelölt díjazáson felüli külön díjazással jár, egyedi megállapodás alapján.***

**10.) *Fizetés módja:*** számla ellenében átutalással, a Megbízó által havonként (a felek havi elszámolási időszakban állapodnak meg, amely a havi kiállítandó számla teljesítési dátumaként minden eltelt hónap utolsó napja értendő) Megbízó felé kiállított és legkésőbb a tárgyhónapot követő hónap 05. napjáig megküldött, a számlán feltüntetett bankszámlára történik, legkésőbb minden tárgyhót követő hónap 12. napjáig.

**11.) *Szerződés hatálya:*** a 2020. március 01.-és 2021. december 31. között elvégzett 2020-21. évi belső ellenőrzési tervben meghatározott ellenőrzésekre terjed ki, ***hatálya 2021. december 31.-ig, de legkésőbb a 2021. évi belső ellenőrzésekről készített összefoglaló belső ellenőrzési jelentés Megbízónak történő átadásáig*** tart, mely időpont azonban ***nem lehet későbbi, mint 2022. február 15. napja.***

**13.)** A szerződés megszüntetésével kapcsolatban a hatályos Ptk. előírásait kell alkalmazni.

**14.)** A jelen szerződésben nem szabályozott kérdésekre a Magyarország helyi önkormányzatairól szóló 2011. évi CLXXXIX. tv., valamint az Államháztartásról szóló 2011. évi CXCV. tv., valamint a végrehajtására vonatkozó, illetve a belső ellenőrzést szabályozó mindenkori hatályos jogszabályok az irányadóak.

Dátum: Tiszavasvári, 2020. február …….

**Dr. Kórik Zsuzsanna Graczka István ev.**

Jegyző belső ellenőr

**/Megbízó/ /Megbízott/**